cyanic-selkie/wikianc huggingface dataset:
การล่มของดัลนีวอสตอก
เบื้องหลัง
ดัลนีวอสตอก เป็นเรือที่มีขนาด 104 เมตร (341 ฟุต) หนัก 5,700 ตัน เรือลำนี้สร้างขึ้นเมื่อ พ.ศ. 2532 และมีรหัสไอเอ็มโอ คือ IMO 8730429 เรือลำนี้สร้างขึ้นในชื่อ สเตนเด โดยบริษัทก่อสร้างเรือ ในเมืองนีโคลาเยฟ สหภาพโซเวียต (ปัจจุบันคือเมืองมือกอลายิว ประเทศยูเครน) เรือลำนี้ใช้ในบริเวณกานาเรียส จนกระทั่ง พ.ศ. 2557 บริษัทรัสเซีย แมกเจลเลน แอลแอลซี ได้ซื้อไป ในเวลาที่มันเกิดอุบัติเหตุนั้น เรือลำนี้ได้ออกจากเนวีลสค์ บนเกาะซากาลิน เรือลำนี้ออกหาปลาถึงปริเวณคาบสมุทรคัมชัตคา ในทะเลโอค็อตสค์ ในรัสเซียตะวันออกไกล มีลูกเรือทั้งหมด 132 คนซึ่งเป็นคนสัญชาติรัสเซีย พม่า ยูเครน ลัตเวีย และวานูวาตู เรือลำนี้ยังมีมูลค่า 30 ล้านดอลลาร์สหรัฐ แต่การถอนเรือออกและแทนที่เรือดัลนีวอสตอกก่อนเกิดอุบัติเหตุ มีมูลค่าสูงถึง 40 ล้านดอลลาร์สหรัฐ
สมเด็จพระราชินีนาถ
สมเด็จพระราชินีนาถ (Queen Regnant) คือ พระมหากษัตริย์หญิงผู้ครองราชสมบัติด้วยสิทธิ์ของพระองค์เอง ต่างจาก "สมเด็จพระราชินี" (Queen Consort) ซึ่งเป็นพระมเหสีในพระมหากษัตริย์ที่ครองราชสมบัติ และไม่ทรงมีอำนาจในการบริหารราชกิจของบ้านเมืองอย่างเป็นทางการใด ๆ
โดยหลักการแล้ว พระมหากษัตริย์มีทั้ง "สมเด็จพระราชาธิบดี" (King Regnant) และ "พระมหากษัตริย์พระราชสวามี" (King Consort) แต่เกิดขึ้นได้ยาก และมีการใช้พระอิสริยยศเพียงสองครั้งในประวัติศาสตร์ราชวงศ์อังกฤษ ระบอบราชาธิปไตยในปัจจุบันที่ให้สมเด็จพระราชินีนาถทรงครองราชบัลลังก์ พระสวามีของพระองค์จะไม่ได้มีพระอิสริยยศเป็นพระราชา แต่เป็นเพียงแค่ชั้นเจ้าชายเท่านั้น พระราชสวามีของสมเด็จพระราชินีนาถแมรีที่ 1 แห่งอังกฤษและไอร์แลนด์ และพระสวามีคนที่สองของสมเด็จพระราชินีนาถแมรีที่ 1 แห่งสก็อตแลนด์ ได้รับการสถาปนาเป็นสมเด็จพระราชสวามีในอาณาจักรของพระองค์เอง แต่ไม่เป็นที่ชื่นชอบของพสกนิกรและการอภิเษกสมรสกินเวลาเพียงไม่นาน พระราชสวามีในสมเด็จพระราชินีนาถแมรีที่ 2 แห่งอังกฤษและไอร์แลนด์ และพระราชินีนาถแห่งชาวสก็อต ทรงได้รับการแต่งตั้งให้ขึ้นเป็นสมเด็จพระราชาธิบดี พระมหากษัตริย์ที่ปกครองร่วมกันเป็น พระเจ้าวิลเลียมที่ 3 แห่งอังกฤษ ที่ 2 แห่งสก็อตแลนด์ และที่ 1 แห่งไอร์แลนด์ แต่ถือเป็นพระมหากษัตริย์ปกครองร่วมกันครั้งเดียว และเป็นทางการที่สุดในประวัติศาสตร์อังกฤษ แต่หลังจากนั้นมา พระสวามีของสมเด็จพระราชินีนาถในประเทศอังกฤษได้รับการสถาปนาเป็น "เจ้าชายพระราชสวามี" (Prince Consort) (มีเพียงคนเดียวที่ได้รับการแต่งตั้งพระอิสริยยศนี้อย่างเป็นทางการคือ เจ้าชายอัลเบิร์ต พระราชสวามีในสมเด็จพระราชินีนาถวิกตอเรียแห่งสหราชอาณาจักร)
การเสวยราชสมบัติของสมเด็จพระราชินีนาถจะเกิดขึ้นเมื่อลำดับการสืบราชบัลลังก์เอื้ออำนวย วิธีการสืบราชสมบัติ (เป็นพระมหากษัตริย์ หัวหน้าเผ่า ฯลฯ) และรวมถึงการแต่งตั้ง (พระมหากษัตริย์ในรัฐสภา หรือ คณะมนตรีแต่งตั้งรัชทายาท) การให้สิทธิพระโอรสธิดาตามลำดับการประสูติก่อนที่สุด (primogeniture) การให้สิทธิพระโอรสธิดาตามลำดับการประสูติหลังที่สุด (ultimogeniture) ขอบเขตในการสืบราชสมบัติอาจยึดจากสายทางพระชนก สายทางพระชนนีหรือทั้งสองฝ่าย หรือที่ไม่ค่อยเกิดขึ้น (เมื่อถึงคราวจำเป็น) มาจากการออกเสียงเลือกตั้ง สิทธิในการสืบราชสมบัติโดยตามเพศ อาจจะให้ทั้งชายและหญิง จำกัดแต่เพศชายเท่านั้น หรือจำกัดแต่เพศหญิงเท่านั้น
การสืบราชบัลลังก์ที่เป็นแบบแผนมากที่สุดตั้งแต่สมัยกลางตอนปลายตลอดจนถึงคริสต์ศตวรรษที่ 20 เป็นแบบการให้สิทธิพระราชโอรสก่อนพระราชธิดา (male-preference primogeniture) กล่าวคือ ลำดับการสืบราชบัลลังก์อยู่ในบรรดาพระราชโอรสของพระมหากษัตริย์ตามลำดับการประสูติก่อนแล้วจึงตามมาด้วยของพระราชธิดา ในบางอาณาจักรทางประวัติศาสตร์ห้ามมิให้มีการสืบราชสมบัติโดยผู้หญิงหรือผ่านทางเชื้อสายของผู้หญิง แต่อย่างไรก็ตาม ยังมีบางแห่งที่ยังคงยึดถือหลักเกณฑ์นี้ตามกฎหมายแซลิก
ดังตัวอย่างเช่น สมเด็จพระราชาธิบดีแห่งเนเธอร์แลนด์เป็นแกรนด์ดยุกแห่งลักเซมเบิร์ก แต่เมื่อกษัตริย์ดัตช์พระองค์สุดท้ายเสด็จสวรรคตเมื่อปี พ.ศ. 2433 และสืบราชบัลลังก์ต่อมาโดยพระราชธิดา กฎหมายแซลิกจึงไม่ยอมให้ลักเซมเบิร์กยอมรับพระองค์ในฐานะเป็นแกรนด์ดัชเชสผู้ปกครองตามพระราชสิทธิของพระองค์เอง เช่นเดียวกับตอนที่ สมเด็จพระราชินีนาถวิกตอเรียเสด็จขึ้นครองราชบัลลังก์แห่งสหราชอาณาจักรบริเตนใหญ่และไอร์แลนด์ พระองค์ไม่ได้เป็นสมเด็จพระราชินีนาถแห่งแฮโนเวอร์ด้วย ถึงแม้ว่าสมเด็จพระปิตุลาธิราชของพระองค์ทรงเคยเป็นกษัตริย์ของทั้งสองประเทศมาก่อน
ในช่วงปลายคริสต์ศตวรรษที่ 20 ประเทศสวีเดน นอร์เวย์ เบลเยียม และเนเธอร์แลนด์ ได้แก้ไขพระราชบัญญัติการสืบราชบัลลังก์จากการให้สิทธิพระราชโอรสก่อนพระราชธิดามาเป็นมีสิทธิสืบราชสมบัติเท่ากันตามลำดับการประสูติโดยไม่จำกัดเรื่องเพศ ในบางกรณี การเปลี่ยนแปลงอาจยังไม่ส่งผลอะไรมากมายจนกว่ารุ่นต่อจากรุ่นปัจจุบันเกิดขึ้นมา เพื่อหลีกเลี่ยงการยึดตำแหน่งของบุคคลที่อยู่ในลำดับการสืบราชบัลลังก์มาก่อน โดยเฉพาะในพระอิสริยยศพิเศษ
รายพระนาม
ต่อไปนี้คือรายพระนามสมเด็จพระราชินีนาถบางประเทศ และบางพระองค์ที่สำคัญ
แวนนีวาร์ บุช
แวนนีวาร์ บุช (Vannevar Bush, ; 11 มีนาคม ค.ศ. 1890 – 28 มิถุนายน ค.ศ. 1974) เป็นวิศวกร นักประดิษฐ์ ชาวอเมริกัน ระหว่างสงครามโลกครั้งที่สอง เขาเป็นผู้นำในการปฏิบัติการของสำนักงานการวิจัยและพัฒนาทางวิทยาศาสตร์แห่งชาติสหรัฐ (OSRD), ซึ่งเป็นหน่วยงานที่พัฒนาและวิจัยอุปกรณ์ทางการทหาร รวมถึงการพัฒนาที่สำคัญของเรดาร์ และเป็นผู้ริเริ่มและบริหารจัดการ โครงการแมนแฮตตัน เขายังเน้นย้ำถึงความสำคัญของการวิจัยทางวิทยาศาสตร์เพื่อนำไปใช้ในความปลอดภัยของชาติ และความคล่องตัวทางเศรษฐกิจ และเป็นถึงในบุคคลสำคัญต่อการนำไปสู่การก่อตั้ง มูลนิธิวิทยาศาสตร์แห่งชาติสหรัฐอเมริกา
บุชเข้าศึกษาสาขาวิศวกรรมไฟฟ้าที่ สถาบันเทคโนโลยีแมสซาชูเซตส์ (MIT) ในปี ค.ศ. 1919 และก่อตั้งบริษัทที่กลายมาเป็น บริษัทเรเธียน ในปีค.ศ. 1922 บุชกลายเป็นรองประธานของ MIT และคณบดีของ โรงเรียนวิศวกรรมเอ็มไอที ในปี ค.ศ. 1932 และเป็นประธานของ สถาบันคาร์เนกีแห่งวอชิงตัน ในปี ค.ศ. 1938
ในอาชีพการงานของเขา บุชได้จดสิทธิบัตรสิ่งประดิษฐ์ของเขาเอง เขาเป็นที่รู้จักโดยเฉพาะจากงานด้านวิศวกรรมเกี่ยวกับ คอมพิวเตอร์แอนะล็อก และสำหรับ มีเมกซ์ เริ่มต้นในปี ค.ศ. 1927 บุชได้สร้างเครื่อง วิเคราะห์อนุพันธ์ ซึ่งเป็นคอมพิวเตอร์แอนะล็อกที่มีส่วนประกอบดิจิทัลที่สามารถแก้สมการเชิงอนุพันธ์ ได้มากถึง 18 ตัวแปรอิสระ ผลงานที่แตกแขนงมาจาก MIT โดย บุชและคนอื่นๆ เป็นจุดเริ่มต้นของทฤษฎีการออกแบบวงจรดิจิทัล มีเมกซ์ที่เขาเริ่มพัฒนาในช่วงคริสตทศวรรษที่ 1930 (ได้รับแรบันดาลใจอย่างมากจาก "Statistical Machine" ของ เอมานูเอล โกลด์เบิร์ก ในปี ค.ศ. 1928) เป็นโปรแกรมดู ไมโครฟิล์ม ที่ปรับได้ตามสมมุติฐานโดยมีโครงสร้างคล้ายกับ ไฮเปอร์เท็กซ์ บทเรียงความของมีเมกซ์และบุชปี 1945 เรื่อง แอสวิเมย์ติง มีอิทธิพลต่อนักวิทยาศาสตร์คอมพิวเตอร์รุ่นต่อรุ่น ซึ่งได้รับแรงบันดาลใจจากวิสัยทัศน์ของเขาเกี่ยวกับอนาคต
บุชได้รับการแต่งตั้งให้เป็น คณะกรรมการที่ปรึกษาทางการบินแห่งชาติสหรัฐ (NACA) ในปี ค.ศ. 1938 และต่อมาได้รับแต่งตั้งเป็นประธาน ในฐานะประธาน คณะกรรมการวิจัยเพื่อความมั่นคงแห่งชาติสหรัฐ (NDRC) จากนั้นเป็นผู้อำนวยการ OSRD บุชได้ประสานงานกิจกรรมของนักวิทยาศาสตร์ชั้นนำของอเมริการาว 6,000 คน ในการประยุกต์ใช้วิทยาศาสตร์ในการทำสงคราม บุชเป็นผู้กำหนดนโยบายและปัญญาชนที่มีชื่อเสียงในช่วงสงครามโลกครั้งที่สอง เมื่อเขาดำรงตำแหน่ง ที่ปรึกษาทางด้านวิทยาศาสตร์ประจำประธานาธิบดีคนแรก ในฐานะหัวหน้า NDRC และ OSRD เขาได้ริเริ่มโครงการแมนแฮตตัน และทำให้มั่นใจว่าโครงการดังกล่าวได้รับความสำคัญสูงสุดจากรัฐบาล ในทางด้านวิทยาศาสตร์ ดิเอนเลสฟรันเทียร์ รายงานของเขาต่อประธานาธิบดีแห่งสหรัฐอเมริกาในปี ค.ศ. 1945 บุชเรียกร้องให้มีการขยายการสนับสนุนด้านวิทยาศาสตร์จากรัฐบาล และเขาผลักดันให้มีการจัดตั้ง มูลนิธิวิทยาศาสตร์แห่งชาติ
การเสียชีวิต
หลังจากป่วยด้วยโรคหลอดเลือดในสมอง บุชเสียชีวิตใน เมืองเบลมอนต์ รัฐแมสซาชูเซตส์ ขณะอายุได้ 84 ปี จากโรคปอดบวม เมื่อวันที่ 28 มิถุนายน ค.ศ. 1974 ภรรยาของบุชเสียชีวิตในปี ค.ศ. 1969 เขาถูกฝังอยู่ที่สุสานเซาธ์เดนนิสใน เซาท์เดนนิส รัฐแมสซาชูเซตส์ หลังจากพิธีศพแบบปิด ที่อนุสรณ์สาธารณะซึ่งจัดโดย MIT ต่อมา  เจอโรม ไวสเนอร์ ประกาศว่า "ไม่มีชาวอเมริกันคนใดมีอิทธิพลต่อการเติบโตของวิทยาศาสตร์และเทคโนโลยีมากไปกว่า แวนนีวาร์ บุช"
รางวัลและเกียรติประวัติ
ในปี ค.ศ. 1980 มูลนิธิวิทยาศาสตร์แห่งชาติได้ก่อตั้ง รางวัลแวนนิวาร์บุชอะวอร์ด เพื่อเป็นเกียรติแก่ผลงานของเขาในการรับใช้สาธารณะ เอกสารเพิ่มเติมจัดทำโดย MIT Institute Archives and Special Collections, Carnegie Institution และ National Archives and Records Administration
กรดไขมันโอเมกา-6
กรดไขมันโอเมกา-6 (Omega-6 fatty acid, ω-6 fatty acid, n-6 fatty acids ) เป็นหมู่กรดไขมันไม่อิ่มตัวมีพันธะคู่หลายคู่ (polyunsaturated fatty acid) ที่มีพันธะคู่สุดท้ายระหว่างคาร์บอนกับคาร์บอนในตำแหน่ง n-6 เหมือนกัน (คือตำแหน่งที่ 6 นับจากปลายที่เป็นเมทิล [methyl]) สมาชิกของหมู่นี้อาจมีผลสนับสนุนการอักเสบ (pro-inflammatory) หรือต้านการอักเสบ (anti-inflammatory) ก็ได้
ผลทางชีวภาพของกรดไขมันโอเมกา-6 โดยมากเกิดในระหว่างและหลังการออกกำลังกายที่สนับสนุนการเติบโต และระหว่างกระบวนการอักเสบเป็นลำดับ (inflammatory cascade) เพื่อยุติความเสียหายต่อเซลล์และสนับสนุนให้ซ่อมแซมเซลล์ โดยกรดจะแปลงเป็นโมเลกุลส่งสัญญาณ คือ ไอโคซานอยด์ (eicosanoid) ที่เข้ายึดกับหน่วยรับซึ่งพบที่เซลล์เนื้อเยื่อต่าง ๆ ทั่วร่างกาย
ชีวะเคมี
กรดลิโนเลอิก (18:2, n−6) ซึ่งเป็นกรดไขมันโอเมกา-6 มีโซ่สั้นสุด จัดเป็นกรดไขมันจำเป็นอย่างหนึ่ง เพราะร่างกายมนุษย์ไม่สามารถสังเคราะห์ได้ เซลล์ของสัตว์เลี้ยงลูกด้วยนมไม่มีเอนไซม์ omega-3 desaturase และดังนั้น จึงไม่สามารถแปลงกรดไขมันโอเมกา-6 ให้เป็นกรดไขมันโอเมกา-3 ได้ โดยกรดไขมันทั้งสองนี้ ทำหน้าที่แข่งกันเป็นซับสเตรตของเอนไซม์เดียวกัน ๆ ซึ่งแสดงความสำคัญของอัตราส่วนระหว่างกรดไขมันโอเมกา-3 กับโอเมกา-6 ที่ทานในอาหาร
กรดไขมันโอเมกา-6 เป็นสารตั้งต้น (precursor) ของ endocannabinoid, lipoxins และไอโคซานอยด์บางชนิด
งานวิจัยทางแพทย์ในมนุษย์พบสหสัมพันธ์ (แม้จะไม่ได้แสดงเหตุ) ระหว่างการทานกรดไขมันโอเมกา-6 จากน้ำมันพืชกับโรค แต่งานวิจัยทางชีวเคมีได้สรุปว่ามลพิษทางอากาศ, โลหะหนัก, การสูบบุหรี่, การได้รับควันบุหรี่, lipopolysaccharides, การเหม็นหืนของลิพิด (โดยหลักจากผลิตภัณฑ์น้ำมันพืช ถั่วคั่ว และเมล็ดพืชที่มีไขมมันมากคั่ว) และสารพิษภายนอกอื่น ๆ เป็นตัวก่อกระบวนการตอบสนองเป็นการอักเสบ (inflammatory response) ที่ทำให้เซลล์แสดงออกเอนไซม์ COX-2 แล้วผลิตอย่างชั่วคราวซึ่งโพรสตาแกลนดินที่สนับสนุนการอักเสบ โดยผลิตจากกรดอะราคิโดนิก (arachidonic acid) เพื่อส่งสัญญาณให้ระบบภูมิคุ้มกันรู้ว่ามีเซลล์เสีหาย แล้วในที่สุดก็จะผลิตโมเลกุลต้านการอักเสบ (เช่น lipoxins และ prostacyclin) ในระยะสิ้นสุด (resolution) ของการอักเสบ
เภสัชวิทยา
การแปลงกรดอะราคิโดนิก (20:4n-6) ที่เยื่อหุ้มเซลล์ไปเป็นโพรสตาแกลนดินและ leukotriene eicosanoids ในระหว่างกระบวนการอักเสบเป็นลำดับ (inflammatory cascade) จึงให้เป้าหมายต่าง ๆ มากมายสำหรับยาเพื่อขัดขวางกระบวนการอักเสบของโรคต่าง ๆ รวมทั้งโรคหลอดเลือดแดงแข็ง โรคหืด ข้ออักเสบ โรคหลอดเลือด (vascular disease) ภาวะหลอดเลือดมีลิ่มเลือด (thrombosis) กระบวนการอักเสบเนื่องกับภูมิคุ้มกัน และการงอกขยายเนื้องอก อันตรกิริยาเชิงแข่งกันกับกรดไขมันโอเมกา-3 จะมีผลต่อการเก็บ การนำไปใช้ การเแปลง และฤทธิ์ของสารตั้นต้นไอโคซานอยด์ที่เป็นกรดไขมันโอเมกา-3 และโอเมกา-6
ผลลบที่อาจมีต่อสุขภาพ
งานวิจัยแพทย์บางส่วนเสนอว่า กรดไขมันโอเมกา-6 ในระดับสูงเกินที่ได้จากน้ำมันของเมล็ดพืชเมื่อเทียบกับกรดไขมันโอเมกา-3 อาจเพิ่มโอกาสเป็นโรคต่าง ๆ
อาหารชาวตะวันตกปัจจุบันมีอัตราส่วนกรดไขมันโอเมกา-6 ต่อกรดไขมันโอเมกา-3 มากกว่า 10 โดยบางทีสูงถึง 30 และมีค่าเฉลี่ยระหว่าง 15-16.7 เชื่อว่า มนุษย์ได้วิวัฒนาการกับการมีกรดไขมันในอัตราส่วน 1 ต่อ 1 และอัตราส่วนที่ดีสุดเชื่อว่า อยู่ที่ 4 หรือน้อยกว่านั้น แม้จะมีนักเขียนบางพวกที่เสนออัตราต่ำจนถึง 1 อัตราส่วนกรดไขมันโอเมกา-6 ต่อกรดไขมันโอเมกา-3 ระหว่าง 2-3 ช่วยลดการอักเสบในคนไข้ที่มีข้ออักเสบรูมาทอยด์ อัตราส่วนที่ 5 มีผลดีต่อคนไข้โรคหืด แต่อัตราส่วนที่ 10 มีผลเสีย อัตราส่วนที่ 2.5 ช่วยลดการงอกขยายเซลล์ที่ไส้ตรงสำหรับคนไข้มะเร็งลำไส้ใหญ่และไส้ตรง เทียบกับอัตราส่วนที่ 4 ซึ่งไม่มีผล กรดไขมันโอเมกา-6 เกินที่ได้จากน้ำมันพืชขวางประโยชน์ทางสุขภาพของกรดไขมันโอเมกา-3 ส่วนหนึ่งก็เพราะแย่งเอนไซม์ที่เป็นตัวจำกัดอัตราในกระบวนการ (rate-limiting enzyme) การได้อัตราส่วนกรดไขมันโอเมกา-6 ต่อกรดไขมันโอเมกา-3 สูงในอาหารเปลี่ยนสภาวะทางสรีรภาพให้ก่อโรคหลายอย่างมากขึ้น คือ ส่งเสริมลิ่มเลือด (prothrombotic) ส่งเสริมการอักเสบ (proinflammatory) และส่งเสริมการตีบ (proconstrictive)
การผลิตไอโคซานอยด์จากกรดไขมันโอเมกา-6 มากเกินมีสหสัมพันธ์กับข้ออักเสบ การอักเสบ และมะเร็ง ยาหลายอย่างที่ใช้รักษาหรือควบคุมปัญหาเหล่านี้ระงับฤทธิ์ของเอนไซม์ COX-2 ซึ่งอำนวยให้เกิดการอักเสบดังที่กล่าวมาก่อน ขั้นตอนหลายขั้นในการสร้างและการออกฤทธิ์ของโพรสตาแกลนดินจากกรดอะราคิโดนิกที่เป็นกรดไขมันโอเมกา-6 จะเป็นไปได้เร็วกว่าขั้นตอนการสร้างและการออกฤทธิ์ของฮอร์โมนโอเมกา-3 ที่ได้จาก eicosapentaenoic acid ที่เป็นกรดไขมันโอเมกา-3
ยา COX-1 inhibitor และ COX-2 inhibitor ที่ใช้รักษาการอักเสบและการเจ็บปวด ทำงานโดยยับยั้งเอนไซม์ COX ไม่ให้เปลี่ยนกรดอะคิโดนิกให้เป็นสารประกอบก่ออักเสบ ส่วนยา LOX inhibitor ที่มักใช้รักษาโรคหืดทำงานโดยป้องกันเอนไซม์ LOX ไม่ให้เปลี่ยนกรดอะคิโดนิกให้เป็นไอโคซานอยด์คือ leukotriene ยาที่ใช้รักษาระยะครึ้มใจของโรคอารมณ์สองขั้วหลายอย่างทำงานโดยมีเป้าหมายเป็นกระบวนการที่เปลี่ยนกรดอะคิโดนิกเป็นลำดับ (arachidonic acid cascade) ในสมอง
การบริโภคเป็นจำนวนมากซึ่งกรดไขมันไม่อิ่มตัวมีพันธะคู่หลายคู่ (PUFA) ที่ออกซิไดซ์แล้ว ดังที่พบในน้ำมันพืชโดยมาก อาจเพิ่มโอกาสให้หญิงหลังวัยหมดระดูเกิดมะเร็งเต้านม ผลเช่นเดียวกันก็พบกับมะเร็งต่อมลูกหมากด้วยแม้หลักฐานจะมาจากงานศึกษาในหนู ส่วนงานศึกษาอีกงานหนึ่งแสดงนัยว่า "กรดไขมันไม่อิ่มตัวมีพันธะคู่หลายคู่โดยรวมสัมพันธ์ในเชิงลบกับความเสี่ยงมะเร็งเต้านม แต่กรดไขมันแต่ละอย่างก็ดูจะไม่เหมือนกัน ... กรดอนุพันธุ์แบบ 20:2 ของกรดลิโนเลอิกสัมพันธ์อย่างผกผันกับความเสี่ยงมะเร็งเต้านม"
รายการกรดไขมันโอเมกา-6
จุดหลอมเหลวของกรดไขมันจะเพิ่มขึ้นเมื่อจำนวนคาร์บอนภายในโซ่เพิ่มขึ้น
ความต้องการกรดลิโนเลอิกจากอาหาร
มีข้อสงสัยในเรื่องปริมาณความต้องการกรดลิโนเลอิกจากอาหาร เพราะมีปัญหาทางระเบียบวิธีในงานวิจัย คือนักวิชาการชาวแคนาดาได้เสนอว่า งานศึกษาทรงอิทธิพลที่ใช้กำหนดความต้องการกรดลิโนเลอิกจากอาหารมีมูลฐานจากการเลี้ยงสัตว์ด้วยอาหารที่ขาดกรดลิโนเลอิก แต่ก็ขาดกรดไขมันโอเมกา-3 ไปพร้อม ๆ กันด้วย งานศึกษาไม่ได้พิจารณาปัญหานี้ เมื่อเติมกรดไขมันโอเมกา-6 กลับเพื่อแก้ปัญหาการขาดกรดไขมัน ไขมันที่เติมก็มีกรดไขมันโอเมกา-3 เป็นจำนวนน้อย (trace) ด้วย ดังนั้น นักวิจัยจึงได้แก้ปัญหาการขาดกรดโอเมกา-3 อย่างไม่ได้ตั้งใจด้วย ตามนักวิชาการชาวแคนาดา ความผิดพลาดนี้ทำให้ประเมินความต้องการกรดลิโนเลอิกเกินไป 5-15 เท่า
แหล่งอาหาร
น้ำมันที่เป็นอาหารหลัก 4 อย่าง คือ ปาล์ม ถั่วเหลือง น้ำมันผักกาดก้านข้าว (rapeseed) ทานตะวัน ผลิตได้กว่า 100 ล้านตันต่อปี ประกอบด้วยกรดลิโนเลอิก (กรดไขมันโอเมกา-6) 32 ล้านตัน และกรดลิโนเลอิกอัลฟา (กรดไขมันโอเมกา-3) 4 ล้านตัน
แหล่งอาหารของกรดไขมันโอเมกา-6 รวมทั้ง
ซัมเมอร์สแลม (2017)
ซัมเมอร์สแลม (2017) (SummerSlam (2017)) เป็นการแสดงมวยปล้ำอาชีพแบบ เพย์-เพอร์-วิว(PPV)ของดับเบิลยูดับเบิลยูอี(WWE) เป็นการแสดงของทั้งค่ายรอว์และสแมคดาวน์ จัดขึ้นเป็นครั้งที่30 เมื่อวันที่ 20 สิงหาคม 2017 ณ สนาม บาร์เคลส์เซ็นเตอร์ ในเมืองบรุกลิน, นครนิวยอร์ก, รัฐนิวยอร์ก สหรัฐอเมริกา
เบื้องหลัง
ในรอว์ 24 กรกฎาคม ผู้จัดการทั่วไปของ Raw Kurt Angle ออกมาเพื่อจะประกาศผู้ท้าชิงแชมป์ Universal กับ Brock Lesnar ใน SummerSlam แต่ทั้ง Braun Strowman, Roman Reigns และ Samoa Joe ก็ออกมาเพื่อจะขอสิทธิ์ชิงแชมป์ Angle จึงตัดปัญหาด้วยการให้ทั้งสามคนชิงแชมป์หมดเลยเป็นแมตช์ 4 เส้าใน SummerSlam
ในสแมคดาวน์ 1 สิงหาคม ได้มีแมตช์หาผู้ท้าชิงแชมป์ WWE ระหว่าง John Cena กับ Shinsuke Nakamura ซึ่ง Nakamura เป็นฝ่ายชนะได้สิทธิ์ไปชิงแชมป์กับ Jinder Mahal ใน SummerSlam
ใน Battleground นั้น Natalya ได้ชนะ Charlotte Flair, Becky Lynch, Lana และ Tamina ในแมตช์ 5 เส้า ได้สิทธิ์ชิงแชมป์ SmackDown Women's กับ Naomi ใน SummerSlam
ในรอว์ 17 กรกฎาคม ได้มีการหาผู้ท้าชิงแชมป์ Raw Women's ระหว่าง Bayley กับ Sasha Banks และเป็น Bayley ที่ชนะได้สิทธิ์ไปชิงแชมป์กับ Alexa Bliss ใน SummerSlam แต่ทว่า Bayley นั้นได้รับบาดเจ็บที่ไหล่ขวาจากการปล้ำกับ Nia Jax ทำให้ต้องสละสิทธิ์ โดย Sasha นั้นได้สิทธิ์แทนจากการชนะ Jax
ใน Battleground Kevin Owens ได้กระชากแชมป์ US จาก AJ Styles ในสแมคดาวน์ 2 วันต่อมา AJ ก็คว้าแชมป์คืนมาได้ Owens ขอรีแมตช์ในสัปดาห์ถัดมา แต่ระหว่างแมตช์ Owens ต่อยผิดไปเฉี่ยวโดนหน้ากรรมการจนเจ็บลูกกะตา AJ รวบกดแต่ Owens ยกไหล่ขึ้นได้ กรรมการเจ็บตาอยู่เลยกดให้ AJ ชนะ หลังเวที Owens อาละวาดอย่างหนัก Shane McMahon เลยรับปากจะให้ Owens ชิงแชมป์อีกครั้งใน SummerSlam โดย Daniel Bryan จัดให้ Shane เป็นกรรมการพิเศษ
ในสแมคดาวน์ 1 สิงหาคม Rusev ประกาศ "Open Challenge" ใน SummerSlam บอกว่าเขาต้องการคู่ต่อสู้ที่สมน้ำสมเนื้อ Randy Orton ก็ออกมาตอบตกลงจะเป็นคู่ต่อสู้ให้
ในรอว์ 24 กรกฎาคม ระหว่างแมตช์ Finn Balor กับ Elias แบบไม่มีกฎกติกา หลังจากที่ Finn ใช้ท่า Coup de Grace กำลังจะกด Bray Wyatt โผล่มาจับ Sister Abigail และให้ Elias มากด Finn นับ 3 ไป ในรอว์ 14 สิงหาคม ได้มีแมตช์ของ Finn กับ Bray โดย Bray เอาชนะไปได้ หลังแมตช์ Bray จัดการ Sister Abigail ก่อนจะเอาถังซอสมะเขือเทศมาราดใส่ Finn หลังเวที Finn ได้ไปขอ Kurt Angle ให้จัดแมตช์เขากับ Bray ใน SummerSlam โดย Finn จะใช้ร่าง Demon King
ในสแมคดาวน์ 8 สิงหาคม John Cena ออกมาที่เวทีเพื่อยอมรับความพ่ายแพ้ต่อ Shinsuke Nakamura แต่ Baron Corbin ออกมาขัดจังหวะ ทำให้ Cena ท้า Corbin ให้มาเจอกัน Corbin ไม่เอาด้วย และจะเดินกลับ แต่ Daniel Bryan ออกมาสั่งจัดแมตช์ให้ทั้งสองคนเจอกันใน SummerSlam
ในรอว์ 14 สิงหาคม Dean Ambrose ได้เรียก Seth Rollins ออกมาเคลียร์ปัญหากัน แต่แล้วก็ทะเลาะกันหนักกว่าเดิม Cesaro & Sheamus ออกมากระทืบทั้งสองคน จากนั้นก็รุมอัด Rollins ทำให้ Ambrose ทนดูไม่ไหวต้องเข้ามาช่วย และสุดท้ายทั้งสองคนก็คืนดีกัน Kurt Angle ออกมาสั่งจัดแมตช์ให้ Cesaro & Sheamus ป้องกันแชมป์แท็กทีม Raw กับ Ambrose & Rollins ใน SummerSlam
ใน Battleground The New Day สามารถคว้าแชมป์แท็กทีม SmackDown ได้จาก The Usos ต่อมาได้มีการประกาศรีแมตช์กันใน SummerSlam โดยจะอยู่ในช่วง Kickoff
ในรอว์ 14 สิงหาคม Akira Tozawa ได้เอาชนะ Neville จนเป็นแชมป์ Cruiserweight คนใหม่ และได้มีการรีแมตช์กันใน SummerSlam ช่วง Kickoff
17 สิงหาคม ได้ประกาศจัดแมตช์แท็กทีม 6 คนระหว่าง The Miz และ The Miztourage เจอกับ The Hardy Boyz และ Jason Jordan ใน SummerSlam ช่วง Kickoff
ท่าอากาศยานแพร่
ท่าอากาศยานแพร่ หรือ สนามบินแพร่ (Phrae Airport) ตั้งอยู่ที่ 72 หมู่ที่ 5 ถนนช่อแฮ ตำบลนาจักร อำเภอเมืองแพร่ จังหวัดแพร่ ห่างจากตัวเมืองไปทางทิศตะวันออกเฉียงใต้ประมาณ 3 กิโลเมตร เป็นท่าอากาศยานในสังกัดกรมท่าอากาศยาน กระทรวงคมนาคม
ประวัติ
ท่าอากาศยานแพร่ เป็นท่าอากาศยานที่สร้างขึ้นในสมัยช่วงสงครามโลกครั้งที่ 2 ซึ่งพื้นผิวทางวิ่งในช่วงแรกเป็นพื้นดินลูกรัง ภายหลังจากที่สงครามสงบลง จึงมอบหมายให้กองทัพอากาศดูแลและใช้ประโยชน์ ต่อมา สำนักงานการบินพลเรือน (กรมท่าอากาศยานในปัจจุบัน) กระทรวงคมนาคม ได้ดำเนินการพัฒนาเป็นท่าอากาศยานขนส่งผู้โดยสารและพัสดุในปี พ.ศ. 2495 โดยได้ดำเนินการปรับปรุงพื้นผิวทางวิ่งให้มีขนาด 30 x 1,200 เมตร และสร้างอาคารท่าอากาศยานเพื่อใช้ในกิจการการบินพลเรือน
ในปี พ.ศ. 2514 - 2516 กรมการบินพาณิชย์ (กรมท่าอากาศยานในปัจจุบัน) ได้ปรับปรุงผิวทางวิ่ง ทางขับและ ลานจอดเป็นพื้นผิวแอสฟัลท์ติคคอนกรีต (asphaltic-concrete) ทำให้ทางวิ่งมีขนาดกว้าง 30 เมตร และยาว 1,500 เมตร และ พ.ศ. 2517 - 2518 ได้สร้างอาคารท่าอากาศยานแพร่ในพื้นที่ปัจจุบัน จากนั้นในปี พ.ศ. 2524 - 2525 ได้ต่อเติมอาคารท่าอากาศยานให้มีขนาด 250 ตารางเมตร และในปี พ.ศ. 2533 กรมการบินพาณิชย์ได้ปรับปรุงต่อเติมอาคารผู้โดยสารพร้อมเครื่องปรับอากาศ พื้นที่ 432 ตารางเมตร และในปี พ.ศ. 2539 ได้สร้างหอบังคับการบินใหม่แยกออกจากอาคารผู้โดยสาร มีความสูง 7 ชั้น
อาคารผู้โดยสาร
อาคารผู้โดยสารท่าอากาศยานแพร่เป็นอาคาร 3 ชั้น ใช้งานจริง 1 ชั้น มีพื้นที่ประมาณ 1,400 ตารางเมตร สามารถรองรับผู้โดยสารได้สูงสุด 374 คน/ชั่วโมง โดยแต่ละชั้นมีรายละเอียดดังนี้
ลานจอดเครื่องบิน มีขนาดกว้าง 60 เมตร ยาว 180 เมตร สามารถจอดเครื่องบินขนาด เอทีอาร์ 72 ได้จำนวน 3 ลำ และมีหลุมจอดเฮลิคอปเตอร์ทั้งหมด 6 หลุม
ทางวิ่ง (รันเวย์) และทางขับ (แท็กซี่เวย์)
ท่าอากาศยานแพร่มีทางวิ่ง 1 ทางวิ่ง พื้นผิวแอสฟัลติกคอนกรีต (asphaltic-concrete) ขนาดกว้าง 30 เมตร ยาว 1,500 เมตร พร้อมพื้นที่ปลอดภัยปลายทางวิ่ง (blastpads) ขนาดกว้างข้างละ 45 เมตร และความยาวข้างละ 75 เมตร ซึ่งเป็นขนาดที่ไม่เหมาะสมต่อเครื่องบินขนาดใหญ่ กรมท่าอากาศยานจึงได้มีแผนที่จะขยายทางวิ่งให้มีความกว้าง 45 เมตร ยาว 2,100 เมตร ซึ่งจะช่วยให้มีสายการบินเปิดเส้นทางบินมายังแพร่เพิ่มมากขึ้น เนื่องจากเป็นขนาดทางวิ่งที่สามารถรองรับเครื่องบินขนาด โบอิง 737 และ แอร์บัส เอ320 ที่สายการบินหลายสายในประเทศไทยนิยมใช้
ทางขับมีทั้งหมด 1 ทางขับ พื้นผิวแอสฟัลติกคอนกรีต (asphaltic-concrete) ขนาดกว้าง 15 เมตร ยาว 145 เมตร
การเดินทางสู่ท่าอากาศยาน
ท่าอากาศยานแพร่ตั้งอยู่ห่างจากทางหลวงแผ่นดิน 1022 เข้าไปประมาณ 330 เมตร โดยมีลานจอดรถยนต์กลางแจ้งหน้าอาคารผู้โดยสาร ซึ่งมีความจุ 60 คัน และที่ท่าอากาศยานมีบริการรถสาธารณะเข้าเมือง และบริการรถเช่า
กลุ่มอาการหยุดยาแก้ซึมเศร้า
อาการ
ผู้ที่มีภาวะนี้คือคนที่ทานยาแก้ซึมเศร้าอย่างน้อย 4 อาทิตย์และพึ่งหยุดยาเร็ว ๆ นี้ ไม่ว่าจะเป็นแบบทันทีทันใด แบบลดขนาดอย่างรวดเร็ว หรือว่าทุกครั้งที่ลดขนาดยาเมื่อกำลังค่อย ๆ ลดยา อาการที่สามัญทั่วไปรวมทั้งอาการคล้ายเป็นหวัด (อาการคลื่นไส้ อาเจียน ท้องร่วง ปวดหัว เหงื่อออก) ปัญหาในการนอน (นอนไม่หลับ ฝันร้าย ง่วงนอนตลอด) ปัญหาทางประสาทสัมผัสหรือการเคลื่อนไหวก็อาจมีได้รวมทั้งเซ สั่น หมุน เวียนหัว และการรู้สึกเหมือนถูกไฟช็อตในสมอง ปัญหาทางอารมณ์รวมทั้ง ละเหี่ยใจ วิตกกังวล อยู่ไม่สุข และปัญหาทางการรู้คิด เช่น สับสน ตื่นตัวผิดปกติ
ในกรณีที่หยุดยาประเภท Monoamine oxidase inhibitor กะทันหัน อาการโรคจิต (psychosis) ก็อาจมีด้วย มีอาการกว่า 50 อย่างที่พบแล้ว
กรณีโดยมากเกิดขึ้นเป็นระยะ 1-4 สัปดาห์ อาการอ่อน และหายเอง มีกรณีน้อยที่อาการรุนแรงหรือยาวนานกว่านั้น paroxetine และ venlafaxine ดูยากเป็นพิเศษที่จะหยุด มีคนไข้ที่มีอาการหยุดยาถึง 18 เดือนสำหรับ paroxetine
การป้องกันและรักษา
อาการหยุดยาสามารถป้องกันได้โดยทานยาตามหมอสั่ง เมื่อจะหยุด ให้ค่อย ๆ หยุด และเมื่อหยุดยาที่มีระยะครึ่งชีวิตสั้น ให้เปลี่ยนไปทานยาที่มีระยะครึ่งชีวิตนานกว่า (เช่น ฟลูอ๊อกซิติน หรือ citalopram) แล้วค่อย ๆ หยุดยานั้น ซึ่งอาจช่วยลดโอกาสการเกิดหรือมีอาการรุนแรง การรักษาขึ้นอยู่กับความรุนแรงของอาการ และขึ้นอยู่ว่า ควรจะรักษาด้วยยาต่อหรือไม่ ในกรณีที่ต้องรักษาต่อ ก็เพียงแค่เริ่มทานยาอีก ซึ่งมักจะเป็นกรณีที่คนไข้ไม่ทำตามคำหมอ ถ้าไม่ต้องรักษาด้วยยาต่อ การรักษาจะขึ้นอยู่กับความหนักเบาของอาการ อาการที่เบาอาจไม่ต้องทำอะไรเพียงแต่ให้กำลังใจ อาการปานกลางอาจจะต้องบริหาร ถ้าอาการรุนแรง หรือว่าคนไข้ไม่ตอบสนองต่อวิธีบริหาร อาจจะเริ่มยาอีกแล้วหยุดโดยให้เวลาเพิ่มขึ้นในการค่อย ๆ ลด ในกรณีที่รุนแรงจริง ๆ ที่มีน้อย อาจจะต้องเข้าโรงพยาบาล
หญิงมีครรภ์และทารกเกิดใหม่
ยาแก้ซึมเศร้ารวมทั้งแบบ SSRIs สามารถดำเนินข้ามรกไปถึงทารกได้และมีโอกาสมีผลต่อเด็กในครรภ์และทารกเกิดใหม่ จึงเป็นปัญหาว่า หญิงมีครรภ์ควรจะทานยาแก้ซึมเศร้าหรือไม่ และถ้าทาน ควรจะค่อย ๆ หยุดยาในช่วงครรภ์แก่เพื่อให้ผลป้องต่อทารกที่จะเกิดหรือไม่
กลุ่มอาการปรับตัวหลังคลอด (Postnatal adaptation syndrome) ซึ่งเดิมเรียกว่า “neonatal behavioral syndrome”, “poor neonatal adaptation syndrome”, หรือ "neonatal withdrawal syndrome" สังเกตเห็นเป็นครั้งแรกในปี 2516 ในทารกเกิดใหม่ที่มารดาทานยาแก้ซึมเศร้า อาการในทารกรวมทั้งหงุดหงิดง่าย หายใจเร็ว ตัวเย็นเกิน และปัญหาน้ำตาลในเลือด ซึ่งปกติจะเกิดขึ้นตั้งแต่หลังคลอดจนกระทั่งเป็นวัน ๆ หลังคลอด และมักจะหายภายในไม่กี่วันหรือไม่กี่สัปดาห์หลังคลอด
งานวิจัย
กลไกลของอาการหยุดยายังระบุไม่ได้อย่างชัดเจน สมมติฐานหัวแถวก็คือ หลังจากที่หยุดยา จะมีความบกพร่องของสารสื่อประสาทอย่างหนึ่งหรือมากกว่านั้นชั่วคราวในสมอง ซึ่งเป็นสารที่จำเป็นในการควบคุมอารมณ์ เช่น เซโรโทนิน โดพามีน นอร์เอพิเนฟริน และกรดแกมมาอะมิโนบิวทีริก และเนื่องจากว่าระบบสื่อประสาทเป็นระบบที่พึ่งกันและกัน การทำงานบกพร่องในระบบหนึ่งก็จะมีผลต่อระบบอื่น ๆ ด้วย
วัฒนธรรมและประวัติ
รายงานแรกเกี่ยวกับอาการหยุดยาเกิดกับยา imipramine ซึ่งเป็นยาแก้ซึมเศร้าแบบ tricyclic ชนิดแรก เริ่มตั้งแต่ปลายคริสต์ทศวรรษ 1950 และประเภทของยาแก้ซึมเศร้าใหม่ ๆ ที่พัฒนาขึ้นก็มีรายงานคล้าย ๆ กัน รวมทั้ง monoamine oxidase inhibitor, SSRIs, และ SNRIs โดยปี 2544 มียาอย่างน้อย 21 ชนิดซึ่งรวมยาแก้ซึมเศร้าจากกลุ่มสำคัญทุกกลุ่ม ล้วนเป็นเหตุให้เกิดอาการ แต่ว่าเป็นปัญหาที่มีการศึกษาน้อย และวรรณกรรมโดยมากเป็นรายงานผู้ป่วยหรืองานศึกษาทางคลินิกขนาดเล็ก ความชุกของอาการยากที่จะกำหนดและมักก่อความขัดแย้ง พร้อมกับการระเบิดใช้และสนใจยาประเภท SSRIs ในปลายคริสต์ทศวรรษ 1980 และต้นทศวรรษ 1990 โดยเฉพาะในยาโปรแซ็ก (ฟลูอ๊อกซิติน) ทั้งความสนใจในปัญหาและตัวปัญหาเองก็เพิ่มขึ้นเรื่อย ๆ อาการบางอย่างปรากฏจากกลุ่มอภิปรายทางอินเทอร์เน็ต ที่คนไข้กล่าวถึงประสบการณ์ของตนเกี่ยวกับโรคและยาที่ใช้ การเหมือนถูกไฟช็อตในสมอง (ที่เรียกว่า "brain zaps" หรือ "brain shivers") เป็นอาการหนึ่งที่ปรากฏทางเว็บไซต์
ความสนใจที่เพิ่มขึ้นจากสื่อและความเป็นห่วงของสาธารณชนทำให้มีการตั้งคณะผู้เชี่ยวชาญในเรื่องความปลอดภัยของ SSRI ในประเทศอังกฤษ เพื่อประเมินงานวิจัยทั้งหมดที่มีก่อนปี 2547 โดยคณะได้รายงานว่า ความชุกของกลุ่มอาการอยู่ระหว่าง 5-49% ขึ้นอยู่กับชนิดของยา SSRI ระยะเวลาที่ทานยา และการหยุดยาแบบกะทันหันหรือค่อย ๆ หยุด
ในปลายคริสต์ทศวรรษ 1990 ผู้ตรวจสอบบางท่านคิดว่า เนื่องจากอาการเกิดหลังจากหยุดยา นี่หมายถึงว่ายาทำให้เกิดการติด และบางครั้งใช้คำว่า "อาการขาดยา (withdrawal syndrome)" เพื่อเรียก เนื่องจากว่าสารเสพติดบางอย่างก่อให้เกิดการติดทางสรีรภาพ และดังนั้นอาการขาดยาจึงทำให้เป็นทุกข์ ต่อมาทฤษฎีเหล่านี้ตกไป เพราะว่าการติดก่อให้เกิดพฤติกรรมหายา และคนที่ทานยาแก้ซึมเศร้าไม่มีพฤติกรรมนี้ ดังนั้น คำว่า withdrawal syndrome จึงไม่ได้ใช้ต่อไปสำหรับยาแก้ซึมเศร้า เพื่อหลีกเลี่ยงความสับสนเกี่ยวกับปัญหาที่เกิดจาการติดยา
คดีฟ้องเป็นกลุ่มปี 2556
ในปี 2556 มีการฟ้องคดีแบบเป็นตัวแทนกลุ่ม (class action) ชื่อว่า "Jennifer L Saavedra v. Eli Lilly and Company" ต่อบริษัท Eli Lilly and Company โดยอ้างว่าป้ายยา Cymbalta ขาดข้อมูลสำคัญเกี่ยวกับอาการเหมือนถูกไฟช็อตในสมองและอาการอื่น ๆ เมื่อหยุดยา ส่วนบริษัทร้องให้ศาลยกฟ้องเนื่องจาก "หลักคนกลางมีความรู้ (learned intermediary doctrine)" ที่แพทย์ผู้สั่งยาได้รับคำเตือนถึงปัญหาที่อาจมี และเป็นผู้สื่อความเห็นทางการแพทย์ต่อคนไข้ แต่ว่าในเดือนธันวาคม 2556 ศาลปฏิเสธคำร้องของบริษัท
ดับเบิลยูซีดับเบิลยู วูเมนส์ แชมเปียนชิป
ดับเบิลยูซีดับเบิลยู วูเมนส์ แชมเปียนชิป (WCW Women's Championship) เป็นเข็มขัดมวยปล้ำอาชีพประเภทรุ่นหญิงในสมาคม เวิลด์แชมเปี้ยนชิพเรสต์ลิง (WCW) ก่อตั้งขึ้นในวันที่ 29 ธันวาคม ค.ศ. 1996 จนถึงปี ค.ศ. 1997
คุกเกิน
คุกเกิน (Kuggen; "ฟันเฟือง") เป็นสิ่งก่อสร้างของ ชัลเมอร์สฟัสติเกียเตอร์ (Chalmersfastigheter) ส่วนหนึ่งของมหาวิทยาลัยเทคโนโลยีชัล์เมอรส์ ในกอเทนเบิร์ก ประเทศสวีเดน ผลงานออกแบบโดยวินกอร์ดอาร์คิเทกต์คอนเตอร์ อาคารเริ่มก่อสร้างในเดือนตุลาคม 2010 แล้วเสร็จในเดือนมีนาคม 2011 และตั้งอยู่ในวิทยาเขตลินด์ฮ็อลเมิน นอกจากนี้ยังมีทางเดินเท้าเชื่อมต่อกับอาคารศูนย์ที่ตั้งอยู่ติดกัน
สกุลชิงชี่
สกุลชิงชี่ หรือ Capparis เป็นสกุลพืชดอกที่มีประมาณ 250 ชนิด ในวงศ์ Capparaceae รวมอยู่กับวงศ์ Brassicaceae ในระบบ APG II ที่ยังไม่ได้ปรับปรุง กระจายพันธุ์ในเขตร้อนและกึ่งเขตร้อน.
ชนิด
ปัจจุบัน Plants of the World Online รวมชนิดดังนี้:
เรือนจำติหาร
เรือนจำติหาร (อักษรโรมัน: Tihar) เป็นเรือนจำในนิวเดลี ประเทศอินเดีย และเป็นหมู่เรือนจำที่ใหญ่ที่สุดในเอเชียใต้ บริหารงานโดยกรมเรือนจำในเดลี รัฐบาลเดลี เรือนจำประกอบด้วยเรือนจำกลางเก้าเรือนจำ และเป็นหนึ่งในหมู่เรือนจำสามแห่งในเดลี อีกสองที่ตั้งอยู่ในโรหินี (มีเรือนจำกลางเดียว) และ มันโทลี (มีเรือนจำกลางหกเรือนจำ) เรือนจำตั้งอยู่ในพื้นที่หมู่บ้านติหาร ราว 3 กิโลเมตรจากชนกปุรี ในนิวเดลีตะวันตก
เรือนจำมีรูปภายนอกเป็นสถาบันการลงทัณฑ์ และมีเป้าหมายหลักคือการเปลี่ยนผู้ถูกคุมขังให้กลายเป็นสมาชิกธรรมดาในสังคม โดยมีการจัดสอนและฝึกทักษะที่เป็นประโยชน์ รวมถึงสอนให้เคารพกฎหมาย ผ่านวิธีการต่าง ๆ เช่น ดนตรีบำบัด ในเรือนจำยังมีสถานีวิทยุของตนเองที่ดำเนินรายการโดยผู้ถูกคุมขังในเรือนจำ เรือนจำติหารยังมีภาคอุตสาหกรรมภายใน ที่ผลิตสินค้าภายใต้ตราสินค้า Tihar เรือนจำติหารมีผู้ถูกคุมขังอยู่ 17,534 คน ในขณะที่เรือนจำมีขนาดรองรับได้ไม่เกิน 10,026 จำนวนผู้ถูกคุมขังในปลายปี 2019 สูงขึ้นถึง 11.79% เมื่อเทียบกับปีก่อนหน้า
ในสมัยที่เรือนจำติหารมีกิรัน เบดี เป็นผู้ตรวจการใหญ่เรือนจำ (Inspector General of Prisons) เธอได้จัดให้มีการปฏิรูปหลายประการในเรือนจำติหาร เช่น การเปลี่ยนชื่อใหม่เป็น "อาศรมติหาร" (Tihar Ashram) และจัดให้มีโครงการฝึกวิปัสสนาในทั้งผู้คุมและนักโทษ ภายใต้การสอนในระยะแรกโดยเอส เอ็น โคเอ็นกา นอกจากนี้ การศึกษาภายในเรือนจำยังเคยผลิตนักโทษที่เมื่ออกไปแล้วสมารถสอบผ่านข้อสอบข้าราชการ UPSC ในปี 1961 โรงงานของเรือนจำได้ตั้งขึ้นในเรือนจำกลางหมายเลข 2 ของติหาน ปัจจุบันกิจการอุตสาหกรรมของเรือนจำขยับขยายไปรวมถึงกิจการช่างไม้, ทอผ้า, ตัดเย็บ, กระดาษทำมือ, ศิลปะเชิงพาณิชย์ และเบเกอรี่ ในปี 2009 ยังมีการเพิ่มหน่วยทำรองเท้า ขึ้น และมีการเปิดตัวตราสินค้า TJ's ข้อมูลจากเดือนพฤษภาคม 2014 มีนักโทษ 700 คนที่ทำงานในหน่วยอุตสาหกรรมเหล่านี้ และ 25% ของรายได้จะถูกนำไปฝากไว้ในทุนสวัสดิการเหยื่อ (Victim Welfare Fund) สำหรับจ่ายค่าชดเชยแก่เหยื่อและครอบครัว
การหลบหนี
เชร์ สิงห์ รานา ซึ่งถูกจับกุมจากฐานฆาตกรรมฟูลัน เทวี ในปี 2001 หลบหนีออกจากเรือนจำติหารในเดือนกุมภาพันธ์ 2004 ก่อนที่จะถูกจับกุมอีกครั้งที่โกลกาตาในปี 2006 ในเดือนมิถุนายน 2015 มีนักโทษสองคนที่รอการตัดสินโทษในเรือนจำติหารขุดอุโมงค์หลบหนีจากเรือนจำสำเร็จ
ปัญหาสุขภาพ
เรือนจำไม่มีสิ่งอำนวยความสะดวกสำหรับผู้ป่วยอัมพาตครึ่งล่าง นอกจากนี้ หน่วย Integrated Counseling and Testing Centre ยังรายงานว่าราว 6% ถึง 8% ของนักโทษ 11,800 คนในติหารมีเชื้อ HIV จำนวนความชุกนี้สูงกว่าค่าเฉลี่ยในประชากรของอินเดีย
เจ้าหญิงแอนโทเนียแห่งลักเซมเบิร์ก
เจ้าหญิงอ็องตัวแน็ต รอแบร์โต โซฟี วิลเฮลมีน (7 ตุลาคม ค.ศ. 1899 – 31 กรกฎาคม ค.ศ. 1954) เป็นพระธิดาลำดับที่ 4 ของ แกรนด์ดยุกกีโยมที่ 4 แห่งลักเซมเบิร์ก และ อิงฟังตามารีอา อานาแห่งโปรตุเกส เป็นพระขนิษฐาใน 2 แกรนด์ดัชเชสผู้ปกครองลักเซมเบิร์ก คือ แกรนด์ดัชเชสมารี-อาเดลาอีดแห่งลักเซมเบิร์ก และ แกรนด์ดัชเชสชาร์ล็อตแห่งลักเซมเบิร์ก เป็นพระมาตุลา (น้าหญิง) ใน แกรนด์ดยุกฌ็องแห่งลักเซมเบิร์ก และยังเป็นพระราชนัดดาใน พระเจ้ามีแกลแห่งโปรตุเกส
กีฬากาบัดดีในกีฬาแห่งชาติครั้งที่ 41
"กาบัดดี้" ในการแข่งขันกีฬาแห่งชาติ ครั้งที่ 41 เชียงใหม่เกมส์
ยุทธการที่ป่าท็อยโทบวร์ค
ยุทธการที่ป่าท็อยโทบวร์ค (Battle of the Teutoburg Forest) หรือ ยุทธการของแฮร์มัน (Hermannsschlacht) นักประวัติศาสตร์โรมันกล่าวถึงยุทธการนี้ว่า ความย่อยยับของวาเรียน (Clades Variana) เกิดขึ้นใน ค.ศ. 9 พันธมิตรชนเผ่าเยอรมันนำโดยอาร์มินิอุส (อีกชื่อหนึ่งคือแฮร์มัน) สามารถทำลายสามกองพันทหารโรมันนำโดยปูบลิอุส วารุส นำไปสู่การสิ้นอำนาจของโรมันเหนือแผ่นดินชนเผ่าเยอรมัน (แกร์มานิอา) ซึ่งถือเป็นจุดพลิกผันครั้งใหญ่ในประวัติศาสตร์ยุโรป
ตาแดอุช กอชชุชกอ
อันด์แชย์ ตาแดอุช บอนาแวนตูรา กอชชุชกอ (Andrzej Tadeusz Bonawentura Kościuszko) เป็นวิศวกรทหารโปแลนด์–ลิทัวเนีย รัฐบุรุษ และผู้นำทางทหารที่กลายมาเป็นวีรบุรุษของชาติในโปแลนด์ ลิทัวเนีย เบลารุส และสหรัฐอเมริกา เขาร่วมรบกับเครือจักรภพโปแลนด์ - ลิทัวเนียในการต่อสู้ต่อกับจักรวรรดิรัสเซียและปรัสเซีย และในสหรัฐอเมริกาในสงครามปฏิวัติอเมริกา ในฐานะผู้บัญชาการทหารสูงสุดแห่งกองทัพแห่งชาติโปแลนด์ เขาเป็นผู้นำการก่อกำเริบกอชชุชกอ ใน ค.ศ. 1794
กอชชุชกอเกิดในเดือนกุมภาพันธ์ ค.ศ. 1746 ในคฤหาสน์บนที่ดิน Mereczowszczyzna ในเบรสท์-ลีตอฟสก์วอยวอดชิป แกรนด์ดัชชีลิทัวเนีย ซึ่งเป็นส่วนหนึ่งของเครือจักรภพโปแลนด์–ลิทัวเนีย ตอนอายุ 20 เขาจบการศึกษาจากโรงเรียนนายร้อยในกรุงวอร์ซอ หลังจากการเริ่มของสงครามกลางเมืองในสมาพันธ์บาร์ใน ค.ศ. 1768 กอชชุชกอเดินทางไปที่ฝรั่งเศสใน ค.ศ. 1769 เพื่อศึกษา เขากลับไปยังเครือจักรภพโปแลนด์–ลิทัวเนียใน ค.ศ. 1774 สองปีหลังจากการแบ่งครั้งแรก และเข้ารับตำแหน่งเป็นติวเตอร์ในบ้านของ Józef Sylwester Sosnowski หลังจากที่กอชชุชกอพยายามหนีตามลูกสาวของนายจ้างและถูกโจมตีอย่างรุนแรงจากผู้ติดตามของพ่อ เขากลับมาที่ฝรั่งเศสอีกครั้ง ใน ค.ศ. 1776 กอชชุชกอย้ายไปอยู่ที่อเมริกาเหนือซึ่งเขาเข้าร่วมรบในสงครามปฏิวัติอเมริกาในฐานะพันเอกในกองทัพภาคพื้นทวีป การเป็นสถาปนิกทหารของเขาประสบความสำเร็จ เขาได้ออกแบบและดูแลการก่อสร้างป้อมปราการที่ล้ำสมัยรวมถึงที่เวสต์พอยต์ในนิวยอร์ก ใน ค.ศ. 1783 เพื่อระลึกถึงการทำงานและรับใช้ของเขา สภาแห่งภาคพื้นทวีปได้เลื่อนตำแหน่งให้เขาเป็นพลจัตวา
เมื่อกลับมาที่โปแลนด์ใน ค.ศ. 1784 กอชชุชกอได้รับหน้าที่เป็นพลตรีในกองทัพเครือจักรภพโปแลนด์–ลิทัวเนียใน ค.ศ. 1789 หลังจากสงครามโปแลนด์–รัสเซียใน ค.ศ. 1792 ส่งผลให้มีการแบ่งโปแลนด์ครั้งที่สอง เขาได้จัดการกับการจลาจลต่อต้านรัสเซียในเดือนมีนาคม ค.ศ. 1794 และทำหน้าที่เป็น Naczelnik  (ผู้บัญชาการทหารสูงสุด) กองทัพรัสเซียจับกุมเขาในการต่อสู้ที่ Maciejowice ในเดือนตุลาคม ค.ศ. 1794 ความพ่ายแพ้ของการก่อกำเริบกอชชุชกอในเดือนพฤศจิกายนนำไปสู่การแบ่งโปแลนด์ครั้งที่สามใน ค.ศ. 1795 ซึ่งเป็นการสิ้นสุดการดำรงเอกราชของเครือจักรภพโปแลนด์–ลิทัวเนียเป็นเวลา 123 ปี ใน ค.ศ. 1796 หลังจากการสวรรคตของเยกาเจรีนามหาราชินี กอชชุชกอได้รับพระราชทานอภัยโทษจากจักรพรรดิปาเวลที่ 1 ผู้สืบทอดอำนาจจากเยกาเจรีนามหาราชินี และอพยพไปยังสหรัฐอเมริกาซึ่งเพื่อนสนิทของโทมัส เจฟเฟอร์สันแบ่งปันอุดมการณ์ด้านสิทธิมนุษยชน กอชชุชกอเขียนพินัยกรรมใน ค.ศ. 1798 อุทิศทรัพย์สินในสหรัฐของเขาเพื่อการศึกษาและเสรีภาพของทาสในสหรัฐ ในที่สุดเขาก็กลับไปยุโรปและอาศัยอยู่ที่สวิตเซอร์แลนด์จนกระทั่งเขาเสียชีวิตใน ค.ศ. 1817 ในภายหลังการกระทำการของเขาพิสูจน์ได้ยากและเงินไม่เคยถูกใช้เพื่อจุดประสงค์ที่เขาตั้งใจไว้
แมวน้ำเครา
แมวน้ำเครา (bearded seal; ) เป็นสัตว์เลี้ยงลูกด้วยน้ำนมในชั้นสัตว์เลี้ยงลูกด้วยน้ำนม ในอันดับสัตว์กินเนื้อ จัดเป็นแมวน้ำชนิดหนึ่ง พบมากในบริเวณมหาสมุทรอาร์กติก
ลักษณะ
แมวน้ำเครามีส่วนสูงตั้งแต่ 2.1-2.7 เมตร และมีน้ำหนักตั้งแต่ 200-430 กิโลกรัม แมวน้ำเคราเป็นสัตว์ที่มีความแตกต่างระหว่างเพศ เนื่องจากเพศเมียมีขนาดตัวใหญ่กว่าเพศผู้
แมวน้ำเคราเป็นอาหารที่สำคัญของหมีขาวเช่นเดียวกับแมวน้ำวงแหวน และยังเป็นอาหารที่สำคัญของชาวอินูอิตที่อาศัยอยู่บริเวณชายฝั่งมหาสมุทรอาร์กติกด้วย
โดเมน
โดเมน (domain) อาจหมายถึง
มินามิ มิเนงิชิ
มินามิ มิเนงิชิ (峯岸 みなみ (Minegishi Minami); เกิด 15 พฤศจิกายน 1992) เป็นไอดอล, นักร้อง และนักแสดงชาวญี่ปุ่นภายใต้โปรดักชั่นโองิ เธอเป็นอดีตสมาชิก AKB48 ในซับยูนิต no3b และเป็นสมาชิกที่อยู่ในวงนานที่สุด ตั้งแต่ปี 2005 ถึง 2021
ช่วงแรกที่ AKB48
มิเนงิชิ เดบิวต์กับ AKB48 ทีม A ในปี 2005 เธอได้อันดับที่ 14 ในการเลือกตั้งของวงในปี 2012 ด้วยโหวตจำนวน 25,638 เสียง และเป็นหนั่งในสามของสมาชิกซับกรุ๊ป no3b ซึ่งได้แสดงในละครเรื่อง Mendol, Ikemen Idol เธอมีบทบาทและการงานทางโทรทัศน์ในรายการวาไรตีอยู่เรื่อย ๆ นอกจากปรากฏตัวในโฆษณาภายใต้วงแล้ว ยังมีบ้างที่เธอปรากฏตัวเดี่ยว ๆ
เรื่องอื้อฉาวและการลดขั้น
เมื่อ 31 มกราคม 2013 หนังสือพิมพ์แท็บลอยด์ ชูกัง บุงชุง รายงานว่าเธอหลับนอนกับอารัน ชิราฮามะ สมาชิกบอยแบนด์ Generations from Exile Tribe ไม่กี่ชั่วโมงหลังจากข่าวถูกเผยแพร่ บล็อกทางการของ AKB48 ประกาศลดตำแหน่งของเธอจากฐานะสมาชิกทางการของอูเมดะทีม B ลงเป็น เค็งคีวเซ (เด็กฝึกหัด) เธอเป็นสมาชิกคนแรกของ AKB48 ที่ถูกลดขั้นลงเป็น เค็งคีวเซ ในรอบสี่ปีนับตั้งแต่มิกิ ซาโอะโทเมะ (Miki Saotome) ในปลายเดือนมกรารม 2009 ในวันเดียวกันกับที่ประกาศการลดขั้นนั้น ช่องทางการของ AKB48 เผยแพร่วิดีโอของมิเนงิชิโกนศีรษะ (หรือพูดให้ถูกต้องคือตัดทรงครูว์คัท ) และกล่าวขอโทษแต่แฟนคลับสำหรับ "พฤติกรรมอันไร้ความคิด" และหวังว่าฝ่ายบริหารจะยังคงให้เธออยู่ในวงกับสมาชิกที่เธอรักต่อ
การกลับคืน
เมื่อ 24 สิงหาคม 2013 AKB48 ประกาศการนำกลับทีม 4 โดยมิเนงิชิจะถูกนำกลับมาเป็นสมาชิกเต็มตัว รวมถึงกลับเป็นกัปตันด้วย
จบการศึกษา
เมื่อวันที่ 8 ธันวาคม 2019 มิเนงิชิประกาศจบการศึกษา พร้อมวันที่จัดแสดงจบการศึกษาในวันที่ 2 เมษายน 2020 ที่โยโกฮามะอะรีน่า แต่ต่อมาได้ถูกเลื่อนออกไปเพราะการระบาดของโควิด-19 เพลงจบการศึกษา "Mata Aeru Hi Made" (また会える日まで) เป็นส่วนหนึ่งของซิงเกิลที่ 57 ของ AKB48 "Shitsuren, Arigatō" ซึ่งปล่อยเมื่อ 18 มีนาคม 2020
คอนเสิร์ตจบการศึกษาที่ถูกเลื่อนประกาศวันที่ใหม่เป็น 22 พฤษภาคม 2021 จัดที่ Pia Arena MM ในโยโกฮามะ เธอจบการศึกษาจาก AKB48 อย่างเป็นทางการในวันที่ 28 พฤษภาคม สิ้นสุดสมาชิกภาพระยะเวลา 16 ปีของเธอ
กระสูบ
กระสูบ สามารถหมายถึง
วอลเลย์บอลชายชิงแชมป์โลก 2018 รอบคัดเลือก
วอลเลย์บอลชายชิงแชมป์โลก 2018 จะมี 24 ทีม เข้าร่วมการแข่งขัน ได้แก่ เจ้าภาพ 2 ทีม อิตาลี บัลแกเรีย และแชมป์โลก 1 ทีม โปแลนด์ ส่วนที่เหลืออีก 21 ทีมนั้นมากจากการคัดเลือกของสมาพันธ์วอลเลย์บอลแต่ละทวีป
ซีเอวีบี
* ทีมในตัวหนาคือทีมที่ยังอยู่ในการแข่งขัน
ซีอีวี
* ทีมในตัวหนาคือทีมที่ยังอยู่ในการแข่งขัน
ซีเอสวี
* ทีมในตัวหนาคือทีมที่ยังอยู่ในการแข่งขัน
ความตกลงเปรสปา
ความตกลงเปรสปา (Prespa agreement; Преспански договор; Συμφωνία των Πρεσπών) เป็นความตกลงระหว่างประเทศกรีซกับประเทศมาซิโดเนีย ซึ่งบรรลุเมื่อวันที่ 12 มิถุนายน พ.ศ. 2561 ด้วยความอนุเคราะห์ของสหประชาชาติ เพื่อแก้ไขกรณีพิพาทการตั้งชื่อประเทศมาซิโดเนีย
วอลเลย์บอลชายชิงแชมป์โลก 2018 รอบคัดเลือก
นอร์เซกา
* ทีมในตัวหนาคือทีมที่ยังอยู่ในการแข่งขัน
ความตกลงเปรสปา
ความตกลงนี้ลงนามกันใกล้ทะเลสาบเปรสปา จึงตั้งชื่อตามทะเลสาบ รัฐสภาของทั้งสองประเทศให้สัตยาบันภายในวันที่ 25 มกราคม พ.ศ. 2562 และใช้บังคับตั้งแต่วันที่ 12 กุมภาพันธ์ พ.ศ. 2562 เมื่อมีการให้สัตยาบันพิธีสารรับมาซิโดเนียเข้าสู่เนโท ณ เอเธนส์ ความตกลงนี้มีผลแทนที่ข้อตกลงชั่วคราวที่ทำขึ้นเมื่อ พ.ศ. 2538 ทำให้มีการเปลี่ยนชื่อประเทศมาซิโดเนียเป็นสาธารณรัฐนอร์ทมาซิโดเนีย ซึ่งมีผลโดยทั่วกัน (erga omnes)
ความตกลงนี้ไม่อาจนำความตกลงหรือสนธิสัญญาฉบับอื่นมายกเลิกเพิกถอนหรือใช้บังคับแทนได้ และข้อบทของความตกลงก็มีผลตามกฎหมายผูกพันภาคีทั้งสองในบริบทของกฎหมายระหว่างประเทศ ทั้งจะมีผลใช้บังคับตลอดกาล
ตราผ้าผูกคอลูกเสือประจำจังหวัด
ตราผ้าผูกคอลูกเสือ เป็นตราที่ใช้ในผ้าผูกคอลูกเสือของลูกเสือในแต่ละจังหวัด ซึ่งจะมีความแตกต่างกันในแต่ละจังหวัด ลักษณะของตราแต่ละดวงนั้น เป็นการดัดแปลงจากภาพตราประจำจังหวัดของไทยโดยตรงให้อยู่ในกรอบสี่เหลี่ยมจัตุรัส
ส่วนสีของผ้าผูกคอลูกเสือในไทย ได้ถูกกำหนดตามกฎกระทรวงว่าด้วยเครื่องแบบลูกเสือ พ.ศ. 2510 โดยแบ่งสีของผ้าผูกคอตามเขตของกิจการลูกเสือ ซึ่งเป็นการแบ่งเขตพื้นที่การศึกษาในอดีต เป็น 12 เขต ได้แก่
สมัชชานีวเว
สมัชชานีวเว (Niue Assembly, นีวเว: Niue Fono Ekepule) คือสภานิติบัญญัติระบบสภาเดี่ยวของนีวเวซึ่งเป็นรัฐสัมพันธ์เสรีของนิวซีแลนด์ ประกอบด้วยสมาชิกจำนวน 20 คน โดย 14 คนเป็นตัวแทนจากหมู่บ้านต่างๆ (จากการเลือกตั้งระบบแบ่งเขตคะแนนสูงสุด) และอีก 6 คนมาจากการเลือกตั้งระบบแบ่งเขตหลายเบอร์ มีวาระคราวละ 3 ปี
นีวเวรับการปกครองระบบเวสต์มินสเตอร์มาใช้ โดยมีนายกรัฐมนตรีเลือกโดยเสียงข้างมากในสมัชชา และมีรัฐมนตรีเป็นสมาชิกสมัชชา
ประธานสภาจะต้องเป็นบุคคลภายนอกสมัชชา หากในกรณีเป็นสมาชิกสมัชชาจะต้องลาออกจากความเป็นสมาชิก ประธานไม่สามารถออกเสียงลงมติได้
กระบวนการด้านนิติบัญญัติ
อำนาจนิติบัญญัติของสมัชชาตามบัญญัติในรัฐธรรมนูญนั้นคือการผ่านร่างกฎหมาย โดยสมาชิกสมัชชาสามารถเสนอร่างกฎหมายในสมัชชาได้ แต่สมัชชาไม่สามารถร่างกฎหมายที่เกี่ยวกับการเงินการคลังได้หากไม่ได้รับการยินยอมจากนายกรัฐมนตรี ร่างกฎหมายที่เกี่ยวข้องกับกฎหมายอาญาหรือสถานะส่วนบุคคล สาธารณูปโภคหรือเกี่ยวกับที่ดินในนีวเวไม่สามารถดำเนินการได้โดยไม่ได้รับรายงานจากส่วนราชการต่างๆ ที่เกี่ยวข้อง อาทิเช่น ประธานศาลสูงสุด เป็นต้น
ร่างกฎหมายจะบังคับใช้ได้เมื่อผ่านการรับรองจากสมัชชาและลงนามโดยประธานสภา โดยในนีวเวไม่จำเป็นต้องได้รับพระบรมราชานุญาต
ภาษารูปนัย
ในตรรกศาสตร์, คณิตศาสตร์, ภาษาศาสตร์ และวิทยาการคอมพิวเตอร์ ภาษารูปนัย (Formal language) บ้างก็ว่า ภาษาแบบแผน ประกอบด้วยคำซึ่งสะกดด้วยตัวอักษร (symbol (formal)) จากชุดตัวอักษรชุดหนึ่ง และจัดดีแล้ว (well-formedness) ตามกฎชุดหนึ่ง
ชุดตัวอักษรของภาษารูปนัยภาษาหนึ่งประกอบด้วยสัญลักษณ์, ตัวอักษร หรือโทเค็น ซึ่งต่อกัน (concatenate) เป็นสายอักขระในภาษานั้น สายอักขระแต่ละสายซึ่งต่อกันขึ้นจากสัญลักษณ์ในชุดตัวอักษรนั้นเรียกว่าคำ และบางครั้งคำในภาษารูปนัยภาษาหนึ่งก็เรียกว่าคำที่จัดดีแล้ว หรือ สูตรที่จัดดีแล้ว (well-formed formula) ภาษารูปนัยถูกกำหนดโดยไวยากรณ์รูปนัย (formal grammar) เช่นไวยากรณ์ปรกติ (regular grammar) หรือไวยากรณ์ไม่พึ่งบริบท (context-free grammar) ซึ่งประกอบด้วยกฎการจัดรูป (formation rule) ของตัวเอง
สาขาทฤษฎีภาษารูปนัย (Formal language theory) ศึกษาด้านวากยสัมพันธ์ หรือรูปแบบโครงสร้างภายในของภาษารูปนัยเป็นหลัก ทฤษฎีภาษารูปนัยแยกออกมาจากภาษาศาสตร์ เพื่อทำความเข้าใจถึงระเบียบทางวากยสัมพันธ์ของภาษาธรรมชาติ ภาษารูปนัยถูกใช้ในวิทยาการคอมพิวเตอร์เป็นรากฐานของนิยามของไวยากรณ์ของภาษาโปรแกรม และของภาษาธรรมชาติรูปแบบรูปนัยซึ่งคำในภาษานั้นแทนแนวคิดที่สัมพันธ์กับความหมายอันหนึ่ง ตามปกติในทฤษฎีความซับซ้อนในการคำนวณ ปัญหาการตัดสินใจถูกนิยามเป็นภาษารูปนัย และกลุ่มความซับซ้อนถูกนิยามเป็นเซตของภาษารูปนัยที่เครื่องซึ่งมีพลังในการคำนวณจำกัดสามารถแจงส่วน (parsing) ได้ ในตรรกศาสตร์และรากฐานของคณิตศาสตร์ ภาษารูปนัยถูกนำมาใช้เพื่อแทนวากยสัมพันธ์ของระบบสัจพจน์ (axiomatic system) และรูปนัยนิยม (formalism (philosophy of mathematics) เป็นปรัชญาที่กล่าวว่าคณิตศาสตร์ทั้งหมดล้วนสามารถถูกลดรูปให้กลายเป็นเพียงกระบวนการดัดแปลงทางวากยสัมพันธ์ของภาษารูปนัยได้
ประวัติ
คำว่าภาษารูปนัย (formal language) อาจถูกใช้เป็นครั้งแรกใน Begriffsschrift (แปลว่า การเขียนแนวคิด, concept writing) โดย ก็อทโลพ เฟรเกอ (Gottlob Frege) ในปี ค.ศ. 1879 ซึ่งอธิบายถึง "ภาษารูปนัยของภาษาบริสุทธิ์"
คำจากชุดตัวอักษร
ในบริบทของภาษารูปนัย ชุดตัวอักษรเป็นเซตของสิ่งใดก็ได้ อย่างไรก็ตามการใช้คำว่าชุดตัวอักษรในความหมายทั่วไปทำให้เข้าใจได้ง่ายกว่า เช่นชุดอักขระอาทิ ASCII หรือยูนิโคด สมาชิกในชุดตัวอักษรเรียกว่าตัวอักษร ชุดตัวอักษรชุดหนึ่งสามารถมีตัวอักษรได้เยอะนับไม่ถ้วน อย่างไรก็ตาม นิยามในทฤษฎีภาษารูปนัยส่วนใหญ่ระบุให้ชุดตัวอักษรมีสมาชิกจำนวนจำกัด และผลลัพธ์ส่วนใหญ่จะใช้ได้กับชุดตัวอักษรแบบนี้เท่านั้น
คำ คือลำดับของตัวอักษรจากชุดตัวอักษรหนึ่งซึ่งมีขนาดจำกัด (เช่น สายอักขระ) เซตของคำทุกคำที่ประกอบขึ้นจากตัวอักษรในชุดตัวอักษร Σ มักถูกเขียนเป็น Σ* (ใช้สัญลักษณ์คลีนสตาร์ (Kleene star)) ความยาวของคำคือจำนวนของตัวอักษรในคำนั้น ชุดตัวอักษรทุกชุดมีคำ ๆ เดียวที่มีความยาวเท่ากับ 0 นั่นคือ คำว่าง ซึ่งมักถูกแทนด้วยอักษร e, ε, λ หรือ Λ คำสองคำสามารถจับมาต่อกัน (Concatenation) เพื่อสร้างคำใหม่ขึ้นมาได้ โดยจะมีความยาวเท่ากับความยาวของคำที่นำมาต่อกันรวมกัน และการต่อคำ ๆ หนึ่งกับคำว่างจะได้ผลลัพธ์เป็นคำเดิมคำนั้น
ในการประยุกต์ใช้ในสาขาอื่น โดยเฉพาะตรรกศาสตร์ ชุดตัวอักษรมีชื่อเรียกอีกชื่อว่า วงศัพท์ และคำมีชื่อเรียกอีกชื่อว่า สูตร (formula) หรือ ประโยค (sentence) ซึ่งเป็นการเปลี่ยนการเปรียบเทียบ จากการเทียบกับความสัมพันธ์ระหว่างตัวอักษรกับคำ เป็นการเทียบกับความสัมพันธ์ระหว่างคำและประโยค
บทนิยาม
ภาษารูปนัย L ที่ใช้ชุดตัวอักษร Σ เป็นเซตย่อยของเซตของคำทุกคำ Σ* ในชุดตัวอักษรนั้น บางครั้งคำแต่ละคำก็จะถูกจัดกลุ่มเป็นนิพจน์ และกฎเกณฑ์บางอย่างจะถูกกำหนดขึ้นมาเพื่อสร้าง 'นิพจน์ที่จัดดีแล้ว'
ในสาขาวิทยาการคอมพิวเตอร์และคณิตศาสตร์ คำว่า "เชิงรูปนัย" หรือ "รูปนัย" มักถูกละเว้นไว้เพื่อลดการใช้คำแบบฟุ่มเฟือย เนื่องจากในสาขาวิชาเหล่านี้ภาษาธรรมชาติมักไม่ถูกพูดถึงบ่อยอยู่แล้วจึงไม่จำเป็นต้องระบุว่ากำลังใช้คำในความหมายเชิงรูปนัย
ในขณะที่ทฤษฎีภาษารูปนัยโดยทั่วไปให้ความสนใจกับภาษารูปนัยที่มีกฎเกณฑ์ด้านวากยสัมพันธ์ แต่บทนิยามจริง ๆ ของแนวคิด "ภาษารูปนัย" นั้นก็เป็นดังที่ระบุไว้ด้านบนเพียงเท่านั้นคือ: เซตของสายอักขระที่มีความยาวจำกัด (ซึ่งอาจมีจำนวนนับไม่ถ้วนก็ได้) ซึ่งประกอบขึ้นจากชุดตัวอักษรชุดหนึ่ง ไม่มีนิยามที่มากไปหรือน้อยไปกว่านี้ ในทางปฏิบัติ มีภาษาหลายแบบที่สามารถอธิบายด้วยกฎเกณฑ์ได้ เช่นภาษาปรกติ (Regular language) หรือ ภาษาไม่พึ่งบริบท (context-free language) ความหมายของไวยากรณ์รูปนัยใกล้เคียงกับแนวคิดเรื่อง "ภาษา" ตามสหัชญาณมากกว่า ซึ่งก็คือภาษาที่ถูกกฎหนดโดยกฎเกณฑ์ด้านวากยสัมพันธ์ และหากใช้นิยามของมันอย่างผิด ๆ อาจถือได้ว่าภาษารูปนัยภาษาหนึ่งจะมาพร้อมกับไวยากรณ์รูปนัยรูปแบบหนึ่งที่เป็นตัวบรรยายภาษานั้น ๆ
ตัวอย่าง
ข้อความดังต่อไปนี้เป็นกฎที่บรรยายถึงภาษารูปนัย L ภาษาหนึ่งซึ่งประกอบขึ้นจากชุดตัวอักษร Σ = {0, 1, 2, 3, 4, 5, 6, 7, 8, 9, +, =}: ภายใต้กฎเหล่านี้ สายอักขระ "23+4=555" มีอยู่ในภาษา L แต่ไม่มีสายอักขระ "=234=+" อยู่ในภาษา L ภาษารูปนัยภาษานี้แสดงถึงจำนวนธรรมชาติ, การบวกที่จัดดีแล้ว และสมการของการบวกที่จัดดีแล้ว แต่แสดงเพียงลักษณะว่าเป็นอย่างไร (วากยสัมพันธ์) แต่ไม่ได้แสดงว่ามีความหมายอย่างไร ตัวอย่างเช่น กฎเหล่านี้ไม่ได้ระบุว่า "0" หมายถึงเลขศูนย์, "+" หมายถึงการบวก, "23+4=555" เป็นเท็จ, ฯลฯ
การสร้าง
เราสามารถแจกแจงคำที่จัดดีแล้วทุกคำในภาษาจำกัดภาษาหนึ่งได้ เช่น เราสามารถบรรยายภาษา L ได้ว่า L = {a, b, ab, cba} กรณีลดรูปของการสร้างแบบนี้คือภาษาว่างซึ่งไม่มีคำอยู่เลย ( L = ∅ )
ทว่าแม้แต่ชุดตัวอักษรที่จำกัด (ไม่ว่าง) เช่น Σ = {a, b} ก็มีคำที่มีความยาวจำกัดที่ประกอบขึ้นจากชุดตัวอักษรนั้นอยู่มากเป็นจำนวนไม่จำกัด (อนันต์): "a", "abb", "ababba", "aaababbbbaab", .... ดังนั้นภาษารูปนัยโดยปกติเป็นภาษาอนันต์ และการบรรยายภาษารูปนัยอนันต์นั้นไม่สามารถทำได้ด้วยเพียงการเขียนว่า L = {a, b, ab, cba} ข้อความต่อไปนี้เป็นตัวอย่างของภาษารูปนัย:
รูปแบบการกำหนดคุณสมบัติของภาษา
คำถามทั่วไปเกี่ยวกับการกำหนดภาษาแต่ละรูปแบบมีดังเช่น
คำตอบของปัญหาการตัดสินใจเหล่านี้มักลงเอยด้วย "ไม่สามารถทำได้เลย" หรือ "สิ้นเปลืองมาก" (ซึ่งจะมีคำอธิบายว่าสิ้นเปลืองในแง่ไหน) ทฤษฎีภาษารูปนัยจึงเป็นสาขาวิชาหลักที่ประยุกต์ใช้ทฤษฎีการคำนวณได้และทฤษฎีความซับซ้อน ภาษารูปนัยถูกจัดหมวดหมู่ในลำดับชั้นชอมสกี (Chomsky hierarchy) ตามพลังหรือความสามารถในการแสดงออกของไวยากรณ์เพิ่มพูนของภาษาเหล่านั้น รวมไปถึงตามความซับซ้อนของออโตมาตอนที่รู้จำมัน ไวยากรณ์ปรกติและไวยากรณ์ไม่พึ่งบริบทเป็นตัวเลือกที่ประนีประนอมระหว่างความสามารถในการแสดงออกและความง่ายในการแจงส่วน (parsing) และถูกใช้อย่างแพร่หลายในเชิงปฏิบัติ
การดำเนินการบนภาษา
การดำเนินการบนภาษาประกอบด้วยการดำเนินการของเซตชุดมาตรฐาน เช่นยูเนียน อินเตอร์เซกชัน และส่วนเติมเต็ม กับการดำเนินการอีกชุดหนึ่งซึ่งเป็นการดำเนินการบนสายอักขระที่ประยุกต์ใช้แบบสมาชิกต่อสมาชิก (element-wise)
ตัวอย่าง: สมมุติให้ L_1 และ L_2 เป็นภาษาที่มีชุดตัวอักษร \Sigma ร่วมกัน
การดำเนินการบนสายอักขระ (string operations) เหล่านี้ถูกใช้เพื่อสำรวจหาสมบัติการปิดของภาษาหมวดหมู่หนึ่ง ภาษาหมวดหมู่หนึ่งมีสมบัติการปิดหรือ "ปิด" ภายใต้การดำเนินการอย่างหนึ่ง เมื่อกระทำกับภาษาในหมวดหมู่นั้นแล้วได้ผลลัพธ์เป็นภาษาในหมวดหมู่เดิม ตัวอย่างเช่น ภาษาไม่พึ่งบริบทซึ่งปิดภายใต้การดำเนินการยูเนียน ต่อกัน และส่วนร่วมกับภาษาปรกติ แต่ไม่ปิดภายใต้การดำเนินการส่วนร่วมหรือส่วนเติมเต็ม ทฤษฎีของทริโอ (cone (formal languages)) และตระกูลนามธรรมของภาษา (abstract family of languages) ศึกษาเกี่ยวกับสมบัติการปิดของภาษา
ภาษาโปรแกรม
คอมไพเลอร์ หรือโปรแกรมแปลโปรแกรมมีส่วนประกอบที่ชัดเจนอยู่สองส่วน คือตัววิเคราะห์ศัพท์ (Lexical analysis) ที่จะระบุโทเค็นของไวยากรณ์ของภาษาโปรแกรมเช่น ตัวระบุ (identifier) หรือคำสงวน ค่าคงตัว (Literal) ตัวเลขและสายอักขระ เครื่องหมายวรรคตอนและสัญลักษณ์ตัวดำเนินการ ซึ่งก็ถูกกำหนดอีกทีโดยภาษารูปนัยที่เรียบง่ายกว่าซึ่งโดยทั่วไปก็ทำขึ้นด้วยนิพจน์ปรกติ ส่วนนี้ถูกสร้างขึ้นด้วยเครื่องมือแบบ  (Lex (software)) และส่วนที่สองคือตัวแจงส่วนที่จะทดลองตัดสินว่าโปรแกรมต้นฉบับนั้นสมเหตุสมผลทางวากยสัมพันธ์หรือไม่ หมายความว่าโปรแกรมต้นฉบับนั้นจัดดีแล้วตามไวยากรณ์ของภาษาโปรแกรมที่คอมไพเลอร์ถูกสร้างขึ้นมาหรือไม่ ส่วนนี้ถูกสร้างขึ้นด้วยตัวสร้างตัวแจงส่วน (compiler-compiler) เช่น
คอมไพเลอร์ทำหน้าที่มากกว่าการแจงส่วนรหัสต้นฉบับ แต่ยังแปลรหัสให้อยู่ในรูปแบบสั่งทำการรูปแบบหนึ่งด้วย ดังนั้นตัวแจงส่วนจึงให้คำตอบเป็นใช่-ไม่ใช่มากกว่าหนึ่งคำตอบ ซึ่งปกติเป็นต้นไม้วากยสัมพันธ์แบบนามธรรม (abstract syntax tree) ที่คอมไพเลอร์นำมาใช้ในขั้นต่อ ๆ มาเพื่อสุดท้ายผลิตไฟล์สั่งทำการขึ้นจากรหัสเครื่องที่จะทำการบนฮาร์ดแวร์โดยตรง หรือจากรหัสไบต์ที่ต้องใช้เครื่องเสมือน (virtual machine) เพื่อทำการ
ทฤษฎี ระบบ และการพิสูจน์เชิงรูปนัย
ในคณิตตรรกศาสตร์ ทฤษฎีรูปนัย (formal theory) คือชุดของประโยคในภาษารูปนัยภาษาหนึ่ง
ระบบรูปนัย (เรียกอีกอย่างว่า แคลคูลัสเชิงตรรกะ หรือ ระบบเชิงตรรกะ) ประกอบด้วยภาษารูปนัยพร้อมกับระบบนิรนัย (deductive system) ซึ่งอาจประกอบด้วยกฎการปริวรรต (rewriting) ชุดหนึ่งซึ่งสามารถถูกตีความเป็นกฎการอนุมานที่สมเหตุสมผลได้ หรือสัจพจน์ชุดหนึ่ง หรือทั้งสองอย่าง ระบบรูปนัยถูกใช้เพื่อสืบ (proof theory) นิพจน์หนึ่งมาจากนิพจน์อื่น ๆ เราสามารถระบุภาษารูปนัยภาษาหนึ่งได้ผ่านสูตรของมัน แต่เราไม่สามารถทำได้อย่างเดียวกันกับระบบรูปนัยผ่านทฤษฎีบทของมัน ระบบรูปนัยสองระบบ และ  สามารถมีทฤษฎีบทที่เหมือนกันทั้งหมดได้ ถึงอย่างนั้นแล้วก็ยังต่างกันในแง่ทฤษฎีการพิสูจน์แง่ใดแง่หนึ่งอย่างมีนัยสำคัญ (เช่นสูตร A อาจเป็นผลพวงทางวากยสัมพันธ์ของสูตร B ในระบบหนึ่ง แต่ไม่ได้เป็นในอีกระบบหนึ่ง)
การพิสูจน์เชิงรูปนัย (Formal proof) หรือ การสืบสมุฏฐาน (Derivation) เป็นลำดับจำกัดของสูตรที่จัดดีแล้ว (ซึ่งก็อาจตีความได้เป็นประโยค หรือประพจน์) ซึ่งแต่ละสูตรเป็นสัจพจน์ข้อหนึ่ง หรือตามจากสูตรที่มาก่อนในลำดับนั้นตามกฎการอนุมาน (rule of inference) ประโยคสุดท้ายในลำดับนั้นเป็นทฤษฎีบทของระบบรูปนัยระบบหนึ่ง การพิสูจน์เชิงรูปนัยนั้นมีประโยชน์เพราะทฤษฎีบทที่ได้มาสามารถตีความได้เป็นประพจน์จริง
การตีความและตัวแบบ
ภาษารูปนัยมีลักษณะเป็นวากยสัมพันธ์โดยสิ้นเชิง แต่ก็สามารถมีอรรถศาสตร์ที่ให้ความหมายกับส่วนประกอบต่าง ๆ ของภาษาได้ อาทิ ในคณิตตรรกศาสตร์ เซตของสูตรที่เป็นไปได้ของตรรกะชนิดหนึ่งคือภาษารูปนัย และการตีความรูปแบบหนึ่งจะให้ความหมายแก่สูตรแต่ละสูตร โดยทั่วไปเป็นค่าความจริง
นัชชา บุตรศรี
นัชชา บุตรศรี (ชื่อเกิด : ศศมล บุตรศรี / ชื่อเล่น:ปู) ก้าวเข้าสู่วงการบันเทิงโดยเริ่มจากการถ่ายโฆษณายาสระผมรีจอยส์, นางเอกมิวสิกวิดีโอ, พิธีกร และเป็นตัวแทนคนแรกของประเทศไทย ที่ได้เป็นวีเจ ทางเอ็มทีวีเอเชีย ออกอากาศ 5 ประเทศ ได้แก่ ญี่ปุ่น อินโดนีเซีย มาเลเซีย ไต้หวัน และฮ่องกง จึงไม่ต้องห่วงเลยว่า ภาษาอังกฤษของเธอจะดีแค่ไหน
ซึ่งในเรื่องนี้เธอต้องสวมบทบาทเป็นผู้หญิงสูงวัย ประกบคู่เป็นคนรักของ สรพงษ์ ชาตรี ด้านผลงานละครก็มี เบญจา คีตา ความรัก ในปี 2546 รับบทเป็น มินตรา คู่กับ อัษฎาวุธ เหลืองสุนทร และ ละครเรื่อง อุบัติเหตุ รับบทเป็น แกมกาญจน์
โพรงกะโหลก
โพรงกะโหลก (cranial cavity or intracranial space) เป็นช่องว่างที่อยู่ภายในกะโหลกศีรษะ เป็นที่อยู่ของสมอง โพรงกะโหลกดาดด้วยเยื่อหุ้มสมอง และมีของเหลวที่ช่วยลดการกระแทก
โพรงกะโหลกเกิดจากกระดูกหุ้มสมอง 8 ชิ้น ได้แก่ กระดูกหน้าผาก (frontal), กระดูกท้ายทอย (occipital) , กระดูกสฟีนอยด์ (sphenoid) , กระดูกเอทมอยด์ (ethmoid) , กระดูกข้างขม่อม (parietal) 2 ชิ้นและกระดูกขมับ (temporal) 2 ชิ้น (temporal)
ความจุของโพรงกะโหลกของมนุษย์ผู้ใหญ่ประมาณ 1,200-1,700 ลูกบาศก์เซนติเมตร
เอ็นเอ๊กซ์ที วีเมนส์ แชมเปียนชิพ
เอ็นเอ๊กซ์ที วีเมนส์ แชมเปียนชิพ (NXT Women's Championship) เป็นตำแหน่งแชมป์หญิงของNXT สมาคมย่อยของWWE ก่อตั้งขึ้นเมื่อ 5 เมษายน ค.ศ. 2013
สถิติในการครองแชมป์วูเมนส์ NXT
As of September 1, 2023.